Црква „Св. Никола“ - Зовиќ

Свети Никола — главна селска црква во селото Зовиќ.

 Местоположба 
Црквата е сместена во близина на сретселото.„Зович “. Мој Роден Крај.

 Историја 
Црквата била изградена во 1862 година, многу подоцна од помалата црква „Св. Атанасиј“. Според податоците кои може да се прочитаат на плочата која е исклесана на ѕидот веднаш лево од вратата, на црковнословенски е запишан следниот натпис:

Објектот на црквата бил многу оштетен во текот на Првата светска војна. Црквата била обновена во 1927 година по враќањето на селаните кои биле раселени за време на војната. Постои податок на камени релјефни плочи, вграден во фасадите на црквата, каде што се наведени имињата на дедо Богдан Секилковиќ и дедо Ангеле Ангелевиќ како ктитори на црквата. Тие потекнувале од селото и како поимотни и угледни луѓе ја потпомагале обновата на црквата. Во знак на благодарност кон нив биле изработени камените релјефни плочи на коишто се прикажани во локална народна носија.„Црква „Свети Никола“, село Зовиќ, XIX век“. Rural Adventure. Во 1958 година, црквата била малтерисана, а покривот и трпезаријата биле поправени.

 Архитектура 
Градбата на црквата има правоаголна основа со многуаголна апсида на источната страна. Таа е еднокорабна и е засводена со полукружен свод. Кон западната и јужната страна е доградена отворена припрата. Главниот влез се наоѓа на западната страна и над него има ниша со фреска на којашто е прикажан Свети Никола. Црквата има и спореден влез на јужната страна над којшто исто така има ниша со фреска на којашто е претставена Света Недела. Објектот е изграден од камен. Внатрешноста е зографисана и изобилува со икони. Фрескописот е дело на локални зографи.

Во дворот на црквата се сместени селските гробишта, камбанаријата и помошен објект. Камбанаријата претставува примитивна метална конструкција којашто е покриена со пирамидален кров од ќерамиди.

 Галерија 
Надворешност и други објекти

Внатрешност

 Поврзано 
 Црква „Св. Атанасиј“ - Зовиќ
 Зовиќ
 Преспанско-пелагониска епархија
 Битолско архијерејско намесништво
 Старавинска парохија

 Наводи 

 Надворешни врски 

Зовиќ
Категорија:Дела на Дебарската школа